proxectonos/corpus_dominio_legal_administrativo_tmp huggingface dataset:
ORDE do 5 de outubro de 2021 pola que se amplía o prazo de xustificación das subvencións convocadas ao abeiro da Orde do 28 de xullo de 2021, pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro de ámbito superior ao municipal ou federacións, para a revitalización do comercio de proximidade e a incentivación do consumo a través do tícket de dinamización comercial, e se procede á súa convocatoria para o ano 2021 (codigo de procedemento administrativo CO300B).
Vicepresidencia segunda e Consellería de Economía, Empresa e Innovación — III. Outras disposicións — 13/10/2021

A Orde do 28 de xullo de 2021 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro de ámbito superior ao municipal ou federacións para a revitalización do comercio de proximidade e a incentivación do consumo a través do tícket de dinamización comercial, e se procede á súa convocatoria para o ano 2021 (codigo de procedemento administrativo CO300B).
No artigo 1.3, no parágrafo primeiro do anexo I das bases reguladoras, establécese a consideración de actuacións subvencionables sempre que estas sexan realizadas e efectivamente pagadas entre o 1 de xaneiro e o 15 de outubro de 2021.
O artigo 17 do anexo I das bases reguladoras establece que o pagamento da subvención quedará condicionado á presentación, nos lugares sinalados no artigo 4 da convocatoria e ata o 15 de outubro de 2021, dunha copia da documentación especificada no citado artigo 17.
Tendo en conta o longo proceso de avaliación, co fin de optimizar os procesos de xestión e dado que non se causa prexuízo a terceiros, procede modificar o artigo 17.1 do anexo I da orde ampliando o prazo ata unha data que permita a mellor xustificación por parte dos beneficiarios.
A teor do exposto, en virtude das competencias que ten atribuídas a Vicepresidencia Segunda e Consellería de Economía, Empresa e Innovación en materia de comercio interior e no exercicio das atribucións que me foron conferidas,
Artigo único.
Modificación do artigo 17.1 do anexo I da Orde do 28 de xullo de 2021 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro de ámbito superior ao municipal ou federacións para a revitalización do comercio de proximidade e a incentivación do consumo a través do tícket de dinamización comercial, e se procede á súa convocatoria para o ano 2021 (codigo de procedemento administrativo CO300B)
O primeiro parágrafo do artigo 17.1 do anexo I da referida orde queda redactado nos seguintes termos:
«O pagamento da subvención quedará condicionado á presentación, nos lugares sinalados no artigo 4 da convocatoria e ata o 15 de novembro de 2021, dunha copia da seguinte documentación:».
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 5 de outubro de 2021
RESOLUCIÓN do 29 de setembro de 2021 pola que se dá publicidade da encomenda á Axencia Galega para a Xestión do Coñecemento en Saúde (ACIS) para a xestión das actividades derivadas da formación das persoas coidadoras de pacientes con enfermidades neurodexenerativas.
Servizo Galego de Saúde — III. Outras disposicións — 14/10/2021

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade da Resolución do Servizo Galego de Saúde, de data 24 de setembro de 2021, pola que se encomenda á Axencia Galega para a Xestión do Coñecemento en Saúde (ACIS) a xestión de actividades formativas.
– Actividades:
a) A programación, a planificación e a xestión das actividades formativas propostas polo Servizo Galego de Saúde, dentro dos límites orzamentarios establecidos.
b) A resolución das incidencias que poidan xurdir nos accesos á plataforma de contidos e recursos técnicos.
A ACIS, no desenvolvemento da actividade encomendada, seguirá as directrices e instrucións da Consellería de Sanidade e do Servizo Galego de Saúde, aos cales lles corresponden os poderes de verificación e control da encomenda.
– Natureza e alcance da xestión encomendada: a encomenda ten natureza de encarga a medio propio, de acordo co disposto nos artigos 47 e seguintes da Lei 16/2010, do 17 de decembro, e no artigo 13 da Lei 14/2013, do 26 de decembro, de racionalización do sector público autonómico. Tal condición de medio propio vén recollida no artigo 5 do Decreto 112/2015, do 31 de xullo, polo que se crea a Axencia Galega para a Xestión do Coñecemento en Saúde e se aproban os seus estatutos.
– Prazo de vixencia: desde a súa publicación no
Diario Oficial de Galicia
e ata o día 31 de decembro de 2021.
Santiago de Compostela, 29 de setembro de 2021
EXTRACTO da Orde do 6 de outubro de 2021 pola que se regula o procedemento de concesión dos Premios Galicia de Acción Voluntaria 2021 e se procede a súa convocatoria para o ano 2021 (código de procedemento BS508D).
Consellería de Política Social — III. Outras disposicións — 14/10/2021

BDNS (Identif.): 589090.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Obxecto
Establecer a regulación do procedemento de concesión dos Premios Galicia de Acción Voluntaria coa finalidade de recoñecer publicamente o labor daquelas persoas físicas e xurídicas que, de xeito cotián, desenvolvan programas, accións ou proxectos de voluntariado na Comunidade Autónoma de Galicia, así como realizar a súa convocatoria para o ano 2021.
Segundo.
Bases reguladoras e convocatoria
Orde do 6 de outubro de 2021 pola que se regula o procedemento de concesión dos Premios Galicia de Acción Voluntaria 2021 e se procede a su convocatoria para o ano 2021 (código de procedemento BS508D).
Terceiro.
Modalidades e persoas destinatarias
Os Premios Galicia de Acción Voluntaria terán as seguintes modalidades:
a) Premio á/ao voluntaria/o do ano: modalidade individual, para as persoas físicas.
b) Premio á entidade de acción voluntaria do ano: modalidade colectiva, para as entidades de acción voluntaria inscritas no Rexistro de Acción Voluntaria de Galicia.
c) Premio ao mellor proxecto de acción voluntaria do ano: modalidade para proxectos elaborados por entidades de acción voluntaria inscritas no Rexistro de Acción Voluntaria de Galicia, presentados por unha entidade de xeito individual ou por varias entidades de xeito conxunto, que se caractericen pola innovación e a repercusión social.
Cuarto.
Premios
Outorgarase un premio en cada unha das modalidades establecidas cuxa dotación económica será de 4.000 euros por modalidade.
Quinto.
Orzamento
Para o financiamento destes premios destinarase un crédito de 4.000 euros con cargo á aplicación orzamentaria 13.06.312F.480.0, para os premios das persoas físicas na modalidade individual, e un crédito de 8.000 euros con cargo á aplicación orzamentaria 13.06.312F.481.0, para entidades de acción voluntaria da modalidade colectiva e de proxectos, consignadas na Lei 3/2021, do 28 de xaneiro, de orzamentos xerais da Comunidade Autónoma de Galicia para o ano 2021.
Sexto.
Outros datos
O prazo de presentación de solicitudes será dun mes, que se contará a partir do día seguinte ao da publicación da orde de convocatoria no
Diario Oficial de Galicia
.
Santiago de Compostela, 6 de outubro de 2021
RESOLUCIÓN do 6 de outubro de 2021 pola que se anuncia a convocatoria de axudas de acción social para o persoal laboral desta entidade para o exercicio 2021.
Consello da Cultura Galega — III. Outras disposicións — 14/10/2021

A Comisión Executiva do Consello da Cultura Galega, na súa reunión do 27 de xullo de 2021, aprobou as bases reguladoras para a concesión das axudas ao seu persoal, encadradas dentro dos fondos de acción social para o exercicio 2021: axudas para a atención a persoas con discapacidade. Estas bases están expostas no taboleiro de anuncios e na intranet da institución e queda aberto o prazo de presentación de solicitudes a partir do día seguinte ao da publicación deste anuncio no
Diario Oficial de Galicia
durante quince días.
Santiago de Compostela, 6 de outubro de 2021
RESOLUCIÓN do 4 de outubro de 2021 pola que se aproba a concesión das bolsas destinadas a persoas con discapacidade psíquica para a formación práctica neste organismo, convocadas pola Resolución do 22 de xullo de 2021 (Diario Oficial de Galicia número 150, do 6 de agosto).
Valedor do Pobo — III. Outras disposicións — 14/10/2021

Vista a proposta formulada pola xefa do Servizo de Administración e Persoal para a concesión das bolsas destinadas a persoas con discapacidade psíquica para a formación práctica na institución da Valedora do Pobo, convocadas pola Resolución do 22 de xullo de 2021 (DOG núm. 150, do 6 de agosto),
Primeiro. Conceder as dúas bolsas convocadas aos solicitantes que se relacionan no anexo I por teren obtido a maior puntuación, de conformidade cos criterios de valoración fixados na base novena da Resolución do 22 de xullo de 2021.
Segundo. Facer pública a resolución definitiva de concesión de bolsas e a relación complementaria de suplentes (anexo II), de conformidade coa base décimo primeira da convocatoria.
Terceiro. De conformidade coa base décimo segunda da convocatoria, as persoas seleccionadas deberán incorporarse para o desenvolvemento dos labores de formación ao día seguinte da publicación desta resolución no
Diario Oficial de Galicia
.
Se transcorridos sete días naturais desde a dita data a incorporación das persoas seleccionadas non se produce, a bolsa poderase entender rexeitada, salvo causa xustificativa.
Cuarto. A presente resolución entrará en vigor o día seguinte ao da súa publicación no
Diario Oficial de Galicia
e na páxina web da Valedora do Pobo.
Contra esta resolución, que pon fin á vía administrativa, as persoas interesadas poderán interpor recurso contencioso-administrativo, de conformidade co establecido nos artigos 8, 14 e 46 da Lei 29/1998, do 13 de xullo, reguladora da xurisdición contencioso-administrativa. Potestativamente, e con carácter previo, poderase interpor recurso de reposición, ante este mesmo órgano, nos termos dos artigos 123 e 124 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 4 de outubro de 2021
RESOLUCIÓN do 4 de outubro de 2021 pola que se dá publicidade da Resolución do 24 de setembro de 2021 de encomenda á Fundación Semana Verde de Galicia para a realización das probas de acceso á función pública no recinto feiral de Silleda (Pontevedra), nos días 27 e 28 de setembro.
Consellería de Facenda e Administración Pública — III. Outras disposicións — 14/10/2021

De conformidade co disposto no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade da encomenda da Consellería de Facenda e Administración Pública á Fundación Semana Verde de Galicia, que ten as seguintes características:
Actividade: encárgaselle á Fundación Semana Verde de Galicia que lle preste á Dirección Xeral de Función Pública a xestión das probas de acceso dos seguintes procesos selectivos:
Natureza e alcance da xestión da encarga: encarga a medios propios ao ter a Fundación Semana Verde de Galicia a consideración de medio propio instrumental e de servizo técnico da Administración xeral da Comunidade Autónoma, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
Orzamento: 109.109,71 €. O gasto impútase á aplicación 23.04.124A.226.13 (código de proxecto 2015/00187) dos orzamentos xerais da Comunidade Autónoma de 2021.
Esta operación non está suxeita a IVE, segundo o establecido no artigo 7.8 da Lei 37/1992, do 28 de decembro, do imposto sobre o valor engadido.
Santiago de Compostela, 4 de outubro de 2021
RESOLUCIÓN do 1 de outubro de 2021 pola que se amplían os prazos máximos de execución dos proxectos e de presentación da solicitude de cobramento establecidos na Resolución do 17 de xaneiro de 2020 pola que se dá publicidade do Acordo do Consello de Dirección que aproba as bases reguladoras das axudas ao desenvolvemento de maquinaria e bens de equipamento (programa Maquinaria 4.0) e se procede á súa convocatoria en réxime de concorrencia competitiva (código de procedemento IG406M).
Instituto Galego de Promoción Económica — III. Outras disposicións — 11/10/2021

Mediante Resolución do 17 de xaneiro de 2020 publicouse o Acordo do Consello de Dirección do Igape que aproba as bases reguladoras das axudas ao desenvolvemento de maquinaria e bens de equipamento (programa Maquinaria 4.0) e procedeuse á súa convocatoria en réxime de concorrencia competitiva (DOG núm. 26, do 7 de febreiro).
No segundo parágrafo do punto quinto do resolvo establécese que o prazo de execución dos proxectos rematará na data establecida na resolución de concesión, sen que nunca poida exceder o 31 de outubro de 2021.
No terceiro parágrafo do punto quinto do resolvo establécese que os beneficiarios das axudas deberán presentar a solicitude de cobramento como máis tarde o 15 de novembro de 2020 para a anualidade 2020, e como máis tarde o 15 de novembro de 2021 para a anualidade 2021.
A actual escaseza de microchips, así como a súa dificultade de subministración, derivada dos efectos da crise ocasionada pola COVID-19, xerou importantes atrasos nos proxectos aprobados, que impedirían a súa execución no prazo establecido.
Por todo o anterior, de conformidade coas facultades que teño conferidas e co disposto no artigo 32 da Lei 39/2015, do 1 de outubro, do procedemento administrativo común das administracións públicas, e dado que non se causan prexuízos a terceiros,
Artigo primeiro. Ampliar ata o 30 de xuño de 2022 o prazo máximo de execución dos proxectos, previsto no segundo parágrafo do punto quinto do resolvo da Resolución do 17 de xaneiro de 2020 pola que se dá publicidade ao Acordo do Consello de Dirección que aproba as bases reguladoras das axudas ao desenvolvemento de maquinaria e bens de equipamento (programa Maquinaria 4.0) e se procede á súa convocatoria en réxime de concorrencia competitiva.
Artigo segundo. Establecer no 30 de xuño de 2022 o prazo máximo para a presentación da solicitude de cobramento para a anualidade 2022, modificando o previsto no terceiro parágrafo do punto quinto do resolvo da devandita Resolución do 17 de xaneiro de 2020.
Artigo terceiro. Esta resolución entrará en vigor o mesmo día da súa publicación no
Diario Oficial de Galicia.
Santiago de Compostela, 1 de outubro de 2021
RESOLUCIÓN do 30 de setembro de 2021 pola que se dá publicidade das axudas concedidas ao abeiro da Resolución do 15 de febreiro de 2021 pola que se establecen as bases reguladoras para a concesión, en réxime de concorrencia non competitiva, de subvencións ás axencias de viaxe que serán susceptibles de financiamento no marco do eixe React-UE do programa operativo Feder Galicia 2014-2020, e se anuncia a súa convocatoria para o ano 2021 (código de procedemento TU983C).
Axencia Turismo de Galicia — III. Outras disposicións — 11/10/2021

En cumprimento do disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 24 das bases reguladoras da convocatoria,
Facer público no Diario Oficial de Galicia e na páxina web da Axencia Turismo de Galicia (http://turismo.xunta.gal//) o resultado do proceso de concesión das subvencións previstas, que se financiarán cun orzamento de 400.000 € con cargo á aplicación orzamentaria 05 A2 761A 470.0, código de proxecto 2015 00006, e cun orzamento de 2.000.000 de euros con cargo á aplicación orzamentaria 05 A2 761A 770.0, proxecto 2021 00001, e que figuran no anexo concedidas ao abeiro da Resolución do 15 de febreiro de 2021 pola que se establecen as bases reguladoras para a concesión, en réxime de concorrencia non competitiva, de subvencións ás axencias de viaxe que serán susceptibles de financiamento no marco do eixe React-UE do programa operativo Feder Galicia 2014-2020, e se anuncia a súa convocatoria para o ano 2021 (código de procedemento TU983C).
Santiago de Compostela, 30 de setembro de 2021
DECRETO 132/2021, do 7 de outubro, polo que se nomea director do organismo autónomo Instituto de Estudos do Territorio a Enrique Luis de Salvador Sánchez.
Consellería de Medio Ambiente, Territorio e Vivenda — II. Autoridades e persoal — 08/10/2021

En virtude do establecido no artigo 24 dos estatutos do organismo autónomo Instituto de Estudos do Territorio, aprobados polo Decreto 244/2011, do 29 de decembro; nos artigos  4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Medio Ambiente, Territorio e Vivenda e logo de deliberación do Consello da Xunta de Galicia na súa reunión do día sete de outubro de dous mil vinte e un,
NOMEO director do organismo autónomo Instituto de Estudos do Territorio a Enrique Luis de Salvador Sánchez.
Santiago de Compostela, sete de outubro de dous mil vinte e un
RESOLUCIÓN do 30 de setembro de 2021 pola que se anuncian a convocatoria e as bases para a concesión de diversas bolsas para a formación práctica.
Parlamento de Galicia — III. Outras disposicións — 08/10/2021

A Mesa do Parlamento de Galicia, na sesión do 27 de setembro de 2021, acordou aprobar as bases da convocatoria para a concesión das seguintes bolsas relacionadas coa actividade da institución:
1. Oito bolsas individuais para contribuír á formación en prácticas de persoas con titulación universitaria, nas seguintes modalidades:
a) 2 bolsas de formación en arquivo, biblioteca e documentación.
b) 2 bolsas de formación en comunicación institucional.
c) 2 bolsas de formación en publicacións.
d) 1 bolsa de formación en recursos humanos e contratación.
e) 1 bolsa de formación en xestión parlamentaria.
2. Unha bolsa adicional destinada a persoas con discapacidade igual ou superior ao 33 % para contribuír á formación nas áreas de asistencia xeral e administrativas, con titulación universitaria ou formación profesional.
As bases estarán dispoñibles no
Boletín Oficial do Parlamento de Galicia
e na páxina web do Parlamento de Galicia (www.parlamentodegalicia.gal).
As solicitudes poderán presentarse no prazo de vinte días hábiles, contados desde o seguinte ao da publicación desta convocatoria no
Diario Oficial de Galicia
.
Santiago de Compostela, 30 de setembro de 2021
CORRECCIÓN DE ERROS. Resolución do 18 de maio de 2021 pola que se dá publicidade dos convenios de colaboración subscritos no primeiro cuadrimestre do ano 2021.
Axencia Galega de Infraestruturas — III. Outras disposicións — 08/10/2021

Advertido erro na dita resolución, publicada no
Diario Oficial de Galicia
núm. 99, do 28 de maio de 2021, cómpre incluír os convenios de colaboración relacionados a seguir que se engaden aos xa publicados:
Convenio
Importe total convenio (€)
Importe achegado pola AXI (€)
Data de sinatura
Convenio de colaboración entre a Axencia Galega de Infraestruturas e o Concello de Cenlle para a humanización da travesía de Trasariz
170.926,72
170.926,72
20.1.2021
Convenio de colaboración entre a Axencia Galega de Infraestruturas e a Fundación Rede de Innovación Arousa (RIA) para o impulso de actuacións e mellora da mobilidade e da integración de infraestruturas viarias en asentamentos de poboación na rexión percorrida pola estrada AC-305
212.090,00
127.000
18.1.2021
RESOLUCIÓN do 30 de setembro de 2021 pola que se dá publicidade das axudas concedidas ao abeiro da Resolución do 10 de xuño de 2021 pola que se establecen as bases reguladoras para a concesión, en réxime de concorrencia non competitiva, de subvencións a concellos declarados municipios turísticos e a xeodestinos de Galicia, para a contratación de persoal nas oficinas de turismo non meses de xullo, agosto e setembro, e se convocan para o ano 2021 (código de procedemento TU900A).
Axencia Turismo de Galicia — III. Outras disposicións — 08/10/2021

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como no artigo 24 das bases reguladoras da convocatoria,
Facer público no Diario Oficial de Galicia e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas con cargo á aplicación orzamentaria 05.A2.761A.460.0, proxecto 2015 00006, cun crédito de 225.000 €, que figura no anexo desta resolución, concedidas ao abeiro da Resolución do 10 de xuño de 2021, da Axencia Turismo de Galicia, pola que se establecen as bases reguladoras para a concesión, en réxime de concorrencia non competitiva, de subvencións a concellos declarados municipios turísticos e a xeodestinos de Galicia, para a contratación de persoal nas oficinas de turismo nos meses de xullo, agosto e setembro, e se convocan para o ano 2021.
Santiago de Compostela, 30 de setembro de 2021
RESOLUCIÓN do 28 de setembro de 2021, da Dirección Xeral de Recursos Humanos, pola que se autoriza e se dá publicidade dun acordo adoptado pola Comisión Central de Seguimento do Pacto sobre a selección de persoal estatutario temporal do Sistema público de saúde de Galicia (Diario Oficial de Galicia número 123, do 30 de xuño de 2016).
Servizo Galego de Saúde — III. Outras disposicións — 08/10/2021

De conformidade coas competencias previstas na norma I.6.1 do Pacto sobre selección de persoal estatutario temporal asinado o 13 de xuño de 2016 e da previsión contida no Plan de medidas (epígrafe I, primeiro) da Orde da Consellería de Sanidade, do 27 de novembro de 2020 (DOG núm. 242, do 1 de decembro), pola que se aproba e se publica o Plan de continxencia en materia de recursos humanos (COVID-19) pactado na mesa sectorial de negociación do persoal estatutario; no seo da Comisión Central de Seguimento do devandito pacto, en reunión do 9 de abril de 2021, adoptouse o acordo que se recolle como anexo da presente resolución.
Santiago de Compostela, 28 de setembro de 2021
De conformidade coa habilitación conferida pola Orde da Consellería de Sanidade, do 27 de novembro de 2020 (DOG núm. 242, do 1 de decembro), pola que se aproba e se publica o Plan de continxencia en materia de recursos humanos (COVID-19), a Comisión Central de Seguimento do Pacto acorda facer extensiva ás categorías de médico/a asistencial e enfermeiro/a da Fundación Pública Urxencias Sanitarias de Galicia-061 a puntuación adicional específica que valora a dispoñibilidade daqueles/as aspirantes que se incorporen á prestación de servizos durante a situación de emerxencia sanitaria, cada vez que son demandados/as polo Servizo Galego de Saúde, nos termos que se indican na epígrafe I, punto primeiro da referida orde.
RESOLUCIÓN do 29 de setembro de 2021 pola que se publica o resultado da décimo segunda edición dos premios Agader ás iniciativas de desenvolvemento rural (código de procedemento MR709A).
Axencia Galega de Desenvolvemento Rural — III. Outras disposicións — 08/10/2021

Mediante a Resolución do 30 de decembro de 2020 convocouse, mediante tramitación anticipada de gasto, a décimo segunda edición dos premios Agader ás iniciativas de desenvolvemento rural e aprobáronse as súas bases reguladoras (DOG núm. 28, do 11 de febreiro de 2021).
Para financiar esta convocatoria existía un crédito de 80.000 € que se imputou ás contas orzamentarias 14.A1.712A.770.0 (03.01 03/04/01 656701) e 14.A1.712A.781.0 (03.01 03/04/01 656811).
O 2 de xullo de 2021, a directora xeral da Agader, no exercicio das competencias atribuídas en virtude do Acordo do Consello de Dirección da Agader, do 11 de xullo de 2013 (Resolución do 24 de xullo de 2013; DOG núm. 148, do 5 de agosto), resolveu a citada convocatoria.
O artigo 15 da Lei 9/2007, do 13 xuño, de subvencións de Galicia, dispón que o órgano concedente publicará no Diario Oficial de Galicia as subvencións concedidas, con expresión da convocatoria, o programa, o crédito orzamentario a que se imputen, o beneficiario, a cantidade concedida e a finalidade ou as finalidades da subvención. Así mesmo, o artigo 17.1 da Lei 1/2016, do 18 de xaneiro, de transparencia e bo goberno, establece que se deberá publicar a concesión das correspondentes axudas ou subvencións.
De acordo co anterior,
Publicar no Diario Oficial de Galicia a relación das subvencións concedidas ao abeiro da décimo segunda edición dos premios Agader ás iniciativas de desenvolvemento rural, convocada pola Resolución do 30 de decembro de 2020.
Santiago de Compostela, 29 de setembro de 2021
RESOLUCIÓN do 27 de setembro de 2021, da Secretaría Xeral Técnica da Consellería de Medio Ambiente, Territorio e Vivenda, pola que se dá publicidade dos convenios de colaboración subscritos durante o segundo cuadrimestre do ano 2021.
Consellería de Medio Ambiente, Territorio e Vivenda — III. Outras disposicións — 08/10/2021

O artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
número 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia e para dar cumprimento a esa obriga,
Dar publicidade á relación de convenios de colaboración subscritos pola Consellería de Medio Ambiente, Territorio e Vivenda durante o segundo cuadrimestre do ano 2021, que se incorpora como anexo I a esta resolución.
Santiago de Compostela, 27 de setembro de 2021
ORDE do 24 de setembro de 2021 pola que se establecen os domingos e festivos en que se autoriza a apertura de establecementos comerciais durante o ano 2022.
Vicepresidencia segunda e Consellería de Economía, Empresa e Innovación — III. Outras disposicións — 11/10/2021

A Lei 13/2006, do 27 de decembro, de horarios comerciais de Galicia (DOG do 28 de decembro), modificada pola Lei 1/2013, do 13 de febreiro (DOG do 14 de febreiro), determina no artigo 5 que os domingos e días festivos en que os establecementos comerciais poderán permanecer abertos ao público serán, como máximo, de dez ao ano.
O artigo 6 do mesmo texto legal sinala que os domingos e festivos de apertura serán determinados para cada período anual mediante orde da consellería que posúa as competencias en materia de comercio, que se publicará no
Diario Oficial de Galicia
antes do 15 de outubro do ano anterior ao da súa aplicación, logo da consulta ás asociacións de consumidores máis representativas con implantación en toda a comunidade, ao Consello Galego de Cámaras Oficiais de Comercio, Industria e Navegación de Galicia e ás demais organizacións empresariais e sindicais do sector comercial máis representativas de Galicia.
Con independencia do establecido en el parágrafo anterior e co obxectivo de protexer os intereses comerciais nos diferentes concellos, unha vez que fosen publicadas no
Diario Oficial de Galicia
as datas a que fai referencia este artigo, calquera concello poderá solicitar da consellería competente en materia de comercio a modificación de dúas datas para o seu termo municipal. Esta solicitude deberá ser motivada e realizarse antes do 15 de novembro, tendo que se presentar acompañada dos informes emitidos pola cámara de comercio, industria e navegación da zona e polas organizacións empresariais e sindicais do sector comercial máis representativas. A consellería resolverá no prazo de quince días, contados desde a presentación da solicitude. De transcorrer o devandito prazo sen resolución expresa, considerarase estimada a petición. Con anterioridade ao 15 de decembro serán publicados no
Diario Oficial de Galicia
os cambios que se aproben.
A Vicepresidencia Segunda e Consellería de Economía, Empresa e Innovación ten competencia en materia de comercio, de acordo co disposto no Decreto 135/2017, do 28 de decembro, polo que se establece a estrutura orgánica da Consellería de Economía, Emprego e Industria (DOG do 25 de xaneiro de 2018).
En aplicación dos citados preceptos, logo de consulta efectuada aos axentes socioeconómicos determinados pola lei, e tendo en conta o interese xeral do comercio e dos consumidores, procédese á fixación dos 10 domingos e festivos que, para os efectos do exercicio da actividade comercial, terán a condición de hábiles durante o ano 2022.
Polo tanto, en uso das facultades que teño conferidas,
Artigo único
Os domingos e festivos nos que os establecementos comerciais poderán permanecer abertos ao público durante o ano 2022 son:
Santiago de Compostela, 24 de setembro de 2021
RESOLUCIÓN do 7 de outubro de 2021, da Secretaría Xeral da Emigración, pola que se fai pública a convocatoria extraordinaria da reunión da Comisión Delegada do Consello de Comunidades Galegas.
Vicepresidencia primeira e Consellería de Presidencia, Xustiza e Turismo — III. Outras disposicións — 11/10/2021

En cumprimento do establecido nos artigos 27 e 28 do Decreto 111/2015, do 6 de agosto, polo que se aproba o Regulamento de organización e de funcionamento do Consello de Comunidades Galegas, coa conformidade do presidente da Xunta de Galicia,
Facer pública a convocatoria extraordinaria da reunión da Comisión Delegada do Consello de Comunidades Galegas, que terá lugar o día 22 de outubro de 2021, mediante videoconferencia, de conformidade co previsto nos artigos 21.3 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e 17.1 da Lei 40/2015, do 1 de outubro, de réxime xurídico do sector público.
Santiago de Compostela, 7 de outubro de 2021
RESOLUCIÓN do 6 de outubro de 2021, da Secretaría Xeral para o Deporte, pola que se nomean os membros do Comité Galego de Xustiza Deportiva.
Vicepresidencia primeira e Consellería de Presidencia, Xustiza e Turismo — II. Autoridades e persoal — 15/10/2021

Primeiro. O artigo 91 da Lei 3/2012, do 2 de abril, do deporte de Galicia, configura o Comité Galego de Xustiza Deportiva como o órgano administrativo superior da xurisdición deportiva no ámbito territorial da Comunidade Autónoma de Galicia. Está adscrito ao órgano da Administración autonómica competente en materia de deporte e actúa con independencia funcional deste e da Administración xeral da Comunidade Autónoma.
Segundo. A composición do Comité Galego de Xustiza Deportiva atópase regulada tanto no artigo 92 da Lei 3/2012, do 2 de abril, do deporte de Galicia, coma no artigo 4 do Decreto 120/2013, do 24 de xullo, polo que se aproba o Regulamento do Comité Galego de Xustiza Deportiva. De conformidade con estes preceptos, o Comité Galego de Xustiza Deportiva está integrado por unha presidenta ou por un presidente e catro vogais, todos eles licenciados/as en dereito.
Terceiro. A competencia para o nomeamento dos membros do Comité Galego de Xustiza Deportiva, titulares e suplentes, correspóndelle ao órgano da Administración autonómica competente en materia deportiva.
Cuarto. Mediante a Resolución do 27 de outubro de 2020, da Secretaría Xeral para o Deporte (DOG núm. 224, do 5 de novembro) nomeáronse os membros titulares e suplentes do Comité Galego de Xustiza Deportiva.
Quinto. Mediante escritos dirixidos á secretaria xeral para o Deporte, presentaron, ao abeiro do artigo 8 Decreto 120/2013, do 24 de xullo, polo que se aproba o Regulamento do Comité Galego de Xustiza Deportiva, a súa renuncia voluntaria á condición de membro do Comité Galego de Xustiza Deportiva o vogal titular Ángel Rebolledo Varela e os membros suplentes Carlos Bueno Rey e Marta Gándara Moure.
Deste xeito, aceptadas as renuncias, faise necesario ditar a presente resolución para nomear os novos membros do Comité Galego de Xustiza Deportiva.
Por todo o exposto, e en uso das competencias atribuídas polo Decreto 109/2021, do 15 de xullo, de estrutura orgánica dos órganos superiores e de dirección dependentes da Presidencia da Xunta de Galicia,
Primeiro. Nomear como membro titular do Comité Galego de Xustiza Deportiva a Carlos Pérez Ramos.
Segundo. Ordenar a publicación desta resolución no Diario Oficial de Galicia.
Contra esta resolución poderase interpoñer, potestativamente, recurso de reposición ante a Secretaria Xeral para o Deporte no prazo dun mes contado desde o día seguinte ao da súa publicación, de conformidade co establecido no artigo 123 da Lei 39/2015, do 1 de outubro, do procedemento administrativo común das administracións públicas, ou interpoñer directamente recurso contencioso-administrativo ante o Tribunal Superior de Xustiza de Galicia, no prazo de dous meses, de conformidade co establecido no artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 6 de outubro de 2021
CORRECCIÓN DE ERROS. Decreto 133/2021, do 23 de setembro, polo que se crean o Rexistro de Empresas Instaladoras de Fontanaría de Galicia e o Rexistro de Instalacións Interiores de Subministración de Auga de Galicia.
Vicepresidencia segunda e Consellería de Economía, Empresa e Innovación — I. Disposicións xerais — 19/10/2021

Advertida a omisión dos anexos I, II, III e IV da referida disposición, publicada no Diario Oficial de Galicia número 196, do 11 de outubro de 2021, cómpre proceder á súa publicación.
DECRETO 138/2021, do 16 de outubro, polo que se nomea conselleiro de Facenda e Administración Pública a Miguel Corgos López-Prado.
Presidencia da Xunta de Galicia — II. Autoridades e persoal — 18/10/2021

De conformidade co artigo 16.3 do Estatuto de autonomía de Galicia e co artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia,
Nomeo conselleiro de Facenda e Administración Pública a Miguel Corgos López-Prado.
Santiago de Compostela, dezaseis de outubro de dous mil vinte e un
RESOLUCIÓN do 6 de outubro de 2021, conxunta da Dirección Xeral de Recursos Humanos e da Axencia Galega para a Xestión do Coñecemento en Saúde, pola que se publica a convocatoria do Plan de formación continuada para o último trimestre do ano 2021.
Servizo Galego de Saúde — III. Outras disposicións — 20/10/2021

A Axencia Galega para a Xestión do Coñecemento en Saúde (Acis), creada polo Decreto 112/2015, do 31 de xullo, ten como un dos seus fins xerais e obxectivos básicos a xestión da formación no Sistema público de saúde de Galicia.
A Dirección Xeral de Recursos Humanos do Servizo Galego de Saúde ten atribuídas as súas funcións polo Decreto 137/2019, do 10 de outubro, polo que se establece a estrutura orgánica do Servizo Galego de Saúde, entre elas o deseño e a execución das políticas de persoal do organismo autónomo e a colaboración no plan anual de formación do persoal do organismo.
Por outra banda, correspóndelle á Dirección Xeral de Recursos Humanos do Servizo Galego de Saúde a negociación do contido do plan coas organizacións sindicais, así como a negociación e a aprobación dos criterios de selección dos participantes nas distintas actividades formativas.
Este plan foi realizado pola Acis, en colaboración coa Dirección Xeral de Recursos Humanos do Servizo Galego de Saúde, e aprobado no Consello de Formación Continua, composto por representantes do Servizo Galego de Saúde, da Acis e das organizacións sindicais CIG, CC.OO., UGT e CSIF, asinantes do acordo de formación continuada.
Como resultado da especial situación derivada da pandemia provocada pola COVID-19, no seo do Consello de Formación Continua do Servizo Galego de Saúde apróbase o Plan de formación para o ano 2021, composto por actividades formativas nas modalidades de autoformación, teleformación e telepresenza, e a súa convocatoria publícase coa Resolución do 21 de xaneiro de 2021, conxunta da Dirección Xeral de Recursos Humanos e da Axencia Galega para a Xestión do Coñecemento en Saúde (DOG núm. 20, do luns 1 de febreiro).
Así mesmo, e en previsión de que as circunstancias e as restricións derivadas da pandemia puideren mellorar, acordouse a convocatoria de actividades presenciais para o último trimestre do ano.
Por todo iso, e coa finalidade de lle dar á formación a continuidade adecuada que a faga realmente efectiva, a Dirección Xeral de Recursos Humanos do Servizo Galego de Saúde, tras o informe favorable das centrais sindicais CIG, CC.OO., UGT e CSIF, xunto coa Xerencia da Acis, resolve facer pública a convocatoria para participar nas actividades formativas do Plan de formación continua do persoal do Servizo Galego de Saúde para o último trimestre do ano 2021, elaborado no marco do Acordo de formación para o emprego das administracións públicas (Plan AFEDAP), que se deberá resolver de acordo coas bases publicadas na Resolución do 21 de xaneiro de 2021, conxunta da Dirección Xeral de Recursos Humanos e da Axencia Galega para a Xestión do Coñecemento en Saúde (DOG núm. 20, do luns 1 de febreiro).
Na páxina web da Acis publicaranse todos os datos precisos das accións formativas que se convocan nesta resolución.
Santiago de Compostela, 6 de outubro de 2021
CORRECCIÓN DE ERROS. Resolución do 21 de setembro de 2021, da Dirección Xeral da Función Pública, pola que se anuncia a exposición das listaxes definitivas de axudas aprobadas e denegadas dos criterios de repartición do Fondo de Acción Social do exercicio económico 2020, relativos á axuda para a atención de persoas con discapacidade para o persoal da Administración da Xunta de Galicia.
Consellería de Facenda e Administración Pública — III. Outras disposicións — 20/10/2021

Advertido erro na dita resolución, publicada no Diario Oficial de Galicia número 89, do 30 de setembro de 2021, cómpre realizar as seguintes correccións:
Na páxina 47806, cómpre modificar o anexo:
– Onde di: Aprobadas «771», debe dicir: «772».
– Onde di: Denegadas «43», debe dicir: «42».
– Onde di: Importe euros «1.662.503,62», debe dicir: «1.632.647,62».
RESOLUCIÓN do 11 de outubro de 2021, da Secretaría Xeral Técnica da Consellería do Mar, pola que se dá publicidade dunha encomenda de xestión ao medio propio Centro Tecnolóxico do Mar-Fundación Cetmar para a realización da asistencia técnica na elaboración dun plan estratéxico para o sector das conservas de peixes e mariscos de Galicia nos anos 2022-2030, para ser executada durante os anos 2021 e 2022.
Consellería do Mar — III. Outras disposicións — 21/10/2021

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda coas seguintes características:
1. Resolución do 28 de setembro de 2021, da Consellería do Mar, pola que se lle encarga ao medio propio Centro Tecnolóxico do Mar-Fundación Cetmar a realización da asistencia técnica na elaboración dun plan estratéxico para o sector das conservas de peixes e mariscos de Galicia nos anos 2022-2030.
– Actividade: descrición dos traballos que serán obxecto do encargo para a elaboración dun plan estratéxico para o sector das conservas de peixes e mariscos de Galicia nos anos 2022-2030.
– Natureza e alcance da xestión encomendada: encomenda de xestión a medios propios, ao ter a Fundación Centro Tecnolóxico do Mar (Cetmar) a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o 28 de setembro de 2021 ata o 30 de setembro de 2022.
– Financiamento: tramitouse con cargo aos orzamentos da Comunidade Autónoma de Galicia na aplicación orzamentaria 15.02.723A.640.1, código do proxecto 2016 00287, e foi cofinanciada polo Fondo Europeo Marítimo e de Pesca nun 75 %.
Santiago de Compostela, 11 de outubro de 2021
DECRETO 139/2021, do 18 de outubro, polo que se dispón que cese Miguel Corgos López-Prado como director xeral de Planificación e Orzamentos.
Vicepresidencia primeira e Consellería de Presidencia, Xustiza e Turismo — II. Autoridades e persoal — 19/10/2021

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28.1 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente primeiro e conselleiro de Presidencia, Xustiza e Turismo, e logo de deliberación do Consello da Xunta de Galicia, na súa reunión do día dezaoito de outubro de dous mil vinte e un,
Que cese Miguel Corgos López-Prado como director xeral de Planificación e Orzamentos, por pasar a desempeñar o cargo de conselleiro de Facenda e Administración Pública.
O cesamento produce efectos o día 18 de outubro de 2021.
Santiago de Compostela, dezaoito de outubro de dous mil vinte e un
RESOLUCIÓN do 6 de outubro de 2021 pola que se dá publicidade dos convenios de colaboración subscritos no primeiro e segundo cuadrimestres do exercicio 2021.
Instituto Galego de Promoción Económica — III. Outras disposicións — 18/10/2021

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xullo), establece que as entidades de dereito público vinculadas ou dependentes da Comunidade Autónoma de Galicia deberán publicar no Diario Oficial de Galicia unha relación dos convenios de colaboración asinados.
Polo que antecede, en virtude das facultades que teño concedidas,
Artigo único
Facer pública a relación dos convenios subscritos polo Instituto Galego de Promoción Económica no primeiro e segundo cuadrimestre de 2021, que se anexa con esta resolución.
Santiago de Compostela, 6 de outubro de 2021
CORRECCIÓN DE ERROS. Resolución do 5 de outubro de 2021 pola que se convocan cursos de formación continua para o persoal das agrupacións de voluntarios/as de protección civil da Comunidade Autónoma de Galicia.
Academia Galega de Seguridade Pública — III. Outras disposicións — 18/10/2021

Advertidos erros na citada resolución, publicada no Diario Oficial de Galicia número 196, do 11 de outubro de 2021, procede, en virtude do establecido no artigo 109.2 da Lei 39/2015, do 1 de outubro, do procedemento administrativo común das administracións públicas, facer as seguintes correccións:
Na páxina 49509, onde di:
Debe dicir:
CORRECCIÓN DE ERROS. Resolución do 5 de outubro de 2021 pola que se convocan cursos de formación continua para os servizos de extinción de incendios e salvamento, grupos de emerxencias supramunicipais e servizos municipais de protección civil e emerxencias.
Academia Galega de Seguridade Pública — III. Outras disposicións — 18/10/2021

Advertidos erros na citada resolución, publicada no Diario Oficial de Galicia número 196, do 11 de outubro de 2021, procede, en virtude do establecido no artigo 109.2 da Lei 39/2015, do 1 de outubro, do procedemento administrativo común das administracións públicas, facer as seguintes correccións:
Na páxina 49517, onde di:
Debe dicir:
ORDE do 6 de outubro de 2021 pola que se fai pública a resolución da orde de convocatoria dos premios de excelencia académica ao alumnado de grao universitario oficial que obtivese as mellores cualificacións no curso 2019/20 nas universidades do Sistema universitario de Galicia.
Consellería de Cultura, Educación e Universidade — III. Outras disposicións — 18/10/2021

Mediante a Orde do 28 de maio de 2021, publicada no Diario Oficial de Galicia do 8 de xuño, aprobáronse as bases e procedeuse á convocatoria dos premios de excelencia académica ao alumnado de grao universitario oficial que obtivese as mellores cualificacións no curso 2019/20 nas universidades do Sistema universitario de Galicia.
De acordo co establecido no artigo 7 das bases da convocatoria, os premios outorgaranse de oficio por proposta das universidades do Sistema universitario de Galicia.
No punto cuarto do dito artigo establécese que as persoas propostas debían presentar obrigatoriamente a súa aceptación expresa por medios electrónicos utilizando para iso o anexo II da orde de convocatoria.
En consecuencia, de acordo co establecido no artigo 9 das bases da convocatoria e atendendo ao informe proposta da Secretaría Xeral de Universidades,
Artigo 1
Conceder os premios de excelencia académica de grao universitario oficial ao alumnado que obtivese as mellores cualificacións no curso 2019/20 que se relaciona no anexo desta orde e pola contía que en cada caso se sinala.
Artigo 2
O aboamento do premio farase mediante libramento único e directo na conta bancaria indicada polo/a alumno/a.
Artigo 3
As persoas beneficiarias deberán devolver o premio no caso de que se probe que foi outorgado indebidamente.
Artigo 4
Contra esta resolución, que esgota a vía administrativa, poderase interpor recurso potestativo de reposición, ante o conselleiro de Cultura, Educación e Universidade, no prazo dun mes contado a partir do día seguinte ao da publicación da resolución no DOG, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 6 de outubro de 2021
RESOLUCIÓN do 8 de outubro de 2021 pola que se dá publicidade ás axudas concedidas ao abeiro da Resolución do 15 de xaneiro de 2021 pola que se establecen as bases reguladoras para a concesión, en réxime de concorrencia non competitiva, das axudas para actuacións de mellora paisaxística e de embelecemento de bens e recursos que se atopen no Camiño de Santiago, e se establece a súa convocatoria para o ano 2021.
Axencia Turismo de Galicia — III. Outras disposicións — 19/10/2021

En cumprimento do disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 24 das bases reguladoras da convocatoria,
Facer público no Diario Oficial de Galicia e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas que se financiarán cun crédito total de 1.500.000,00 €, dos cales se asignan á categoría 1ª (entidades locais) 750.000,00 € con cargo á aplicación orzamentaria 05.A2.761A.760.0, código de proxecto 2016 00002, e 750.000,00 € á categoría 2ª (persoas físicas ou xurídicas privadas), con cargo á aplicación orzamentaria 05.A2.761A.781.0, código de proxecto 2015 00005, que figuran no anexo I e anexo II desta resolución, concedidas ao abeiro da Resolución do 15 de xaneiro de 2021 pola que se establecen as bases reguladoras para a concesión, en réxime de concorrencia non competitiva, das axudas para actuacións de mellora paisaxística e de embelecemento de bens e recursos que se atopen no Camiño de Santiago, e se establece a súa convocatoria para o ano 2021.
Santiago de Compostela, 8 de outubro de 2021